О Б Р А З Л О Ж Е Њ Е

1. УСТАВНИ ОСНОВ ЗА ДОНОШЕЊЕ ЗАКОНА

Уставни основ за доношење овог закона садржан је у одредби члана 97. тачка 15. Устава Републике Србије, према којој Република Србија уређује и обезбеђује финансирање остваривања права и дужности Републике Србије, утврђених Уставом и законом. Истовремено члан 16. Закона о јавном дугу („Службени гласник РС”, бр. 61/05, 107/09 и 78/11) прописује да Република Србија може дати гаранцију за измирење дуга јавних предузећа чији је оснивач.

1. РАЗЛОЗИ ЗА ДОНОШЕЊЕ ЗАКОНА

Разлози за доношење овог закона садржани су у члану 16. став 4. Закона о јавном дугу, односно у потписаном уговору о уступању потраживања између NBG Bank Malta LTD и OТП банка Србија а.д. Нови Сад.

Наиме, чланом 16. став 4. Закона о јавном дугу прописано је да се гаранција Републике Србије даје у форми закона.

У потписанoм уговору о уступању потраживања између NBG Bank Malta LTD и OТП банка Србија а.д. Нови Сад, NBG Bank Malta LTD уступила је OТП банка Србија а.д. Нови Сад, сва своја права, овлашћења, користи и интересе из Уговора о кредиту, заједно са свим припадајућим средствима обезбеђења.

Такође, Влада је донела Закључак 05 Број: 48-13019/2017 од 28. децембра 2017. године, којим даје сагласност да ЈП „Србијагасˮ Нови Сад, врши плаћања OТП банка Србија а.д. Нови Сад као новом кредитору и примаоцу потраживања.

Како је међувремену дошло до промене седишта „АИК БАНКЕ а.д. Нишˮ, овом изменом закона усаглашена је промена имена банке у „AIK BANKAˮ a.d. Beograd.

Гарант неопозиво, безусловно и на први позив гарантује, као примарни дужник уредно и благовремено плаћање сваког и свих износа доспелих за плаћање по основу Уговора о уступању потраживања.

Предметни закон потребно је усвојити због сигурности саме трансакције, правне сигурности повериоца, као и јер се наведеним изменама не мења правни положај Републике Србије.

III. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА

Чланом 1. овог закона врши се усклађивање назива Закона.

Чланом 2**.** овог закона врши се измена у члану 1. Закона како би се уподобио назив новог повериоца.

Чланом 3. овог закона врши се измена члана 6. Закона како би се уподобио назив новог повериоца.

Чланом 4. овог закона врши се измена члана 7. Закона како би се уподобио назив повериоца.

Чланом 5. овог закона врши се измена у члану 10. Закона како би се уподобио назив новог повериоца, односно промена назива повериоца.

Чланом 6. овог закона врши се измена у члану 11. Закона како би се уподобио назив новог повериоца, односно промена назива повериоца.

Чланом 7. одређује се ступање на снагу овог закона.

IV. ПРОЦЕНА ИЗНОСА ФИНАНСИЈСКИХ СРЕДСТАВА ПОТРЕБНИХ ЗА СПРОВОЂЕЊЕ ЗАКОНА

За спровођење овог закона обезбеђиваће се средства у буџету Републике Србије.

V. РАЗЛОЗИ ЗА ДОНОШЕЊЕ ЗАКОНА ПО ХИТНОМ ПОСТУПКУ

Разлози за доношење овог закона по хитном поступку, сагласно члану 167. Пословника Народне скупштине („Службени гласник РС”, број 20/12-пречишћен текст), произлазе из чињенице да је ступање на снагу и примена Уговора, односно измиривање доспелих обавеза Зајмопримца условљено ступањем на снагу овог закона.

VI. РАЗЛОЗИ ЗА СТУПАЊЕ НА СНАГУ ПРЕ ОСМОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ”

Разлози за ступање на снагу овог закона пре осмог дана од дана објављивања у „Службеном гласнику Републике Србије”, сагласно члану 196. став 4. Устава Републике Србије, произлазе из чињенице да је потребно да овај закон у што краћем року ступи на правну снагу због сигурности трансакције и правне сигурности повериоца.

VII. ПРЕГЛЕД ОДРЕДАБА ЗАКОНА О ДАВАЊУ ГАРАНЦИЈЕ РЕПУБЛИКЕ СРБИЈЕ У КОРИСТ OТП БАНКА СРБИЈА АД НОВИ САД, BANCA INTESA AD BEOGRAD, NBG BANK MALTA LTD, „АИК БАНКА” АД НИШ И UNICREDIT BANK SRBIJA AD БЕОГРАД ПО ЗАДУЖЕЊУ ЈАВНОГ ПРЕДУЗЕЋА „СРБИЈАГАС” НОВИ САД КОЈЕ СЕ МЕЊАЈУ

~~ЗАКОН О ДАВАЊУ ГАРАНЦИЈЕ РЕПУБЛИКЕ СРБИЈЕ У КОРИСТ OТП БАНКА СРБИЈА АД НОВИ САД, BANCA INTESA AD BEOGRAD, NBG BANK MALTA LTD, „АИК БАНКА” АД НИШ И UNICREDIT BANK SRBIJA AD БЕОГРАД ПО ЗАДУЖЕЊУ ЈАВНОГ ПРЕДУЗЕЋА „СРБИЈАГАС” НОВИ САД~~

ЗАКОН О ДАВАЊУ ГАРАНЦИЈЕ РЕПУБЛИКЕ СРБИЈЕ У КОРИСТ OТП БАНКА СРБИЈА АД НОВИ САД, BANCA INTESA AD BEOGRAD, „AIK BANKAˮ АD BEOGRAD И UNICREDIT BANK SRBIJA AD БЕОГРАД ПО ЗАДУЖЕЊУ ЈАВНОГ ПРЕДУЗЕЋА „СРБИЈАГАС” НОВИ САД.

Члан 1.

Република Србија преузима обавезу да као гарант измири обавезе Јавног предузећа „Србијагас” Нови Сад (у даљем тексту: Зајмопримац) по основу кредита за одржавање текуће ликвидности одобреним од стране OТП Банка Србија а.д. Нови Сад у износу који не може бити већи од динарског износа индексираног у америчким доларима, у износу до 20.000.000 америчких долара (словима: двадесетмилиона америчких долара) увећаног за износ припадајуће уговорене камате, накнада и трошкова; Banca Intesa a.d. Beograd у износу који не може бити већи од динарског износа индексираног у америчким доларима, у износу до 30.000.000 америчких долара (словима: тридесетмилиона америчких долара) увећаног за износ припадајуће уговорене камате, накнада и трошкова; Banca Intesa a.d. Beograd у износу који не може бити већи од динарског износа индексираног у америчким доларима, у износу до 20.000.000 америчких долара (словима: двадесетмилиона америчких долара) увећаног за износ припадајуће уговорене камате, накнада и трошкова; Banca Intesa a.d. Beograd у износу који не може бити већи од динарског износа индексираног у америчким доларима, у износу до 20.000.000 америчких долара (словима: двадесетмилиона америчких долара) увећаног за износ припадајуће уговорене камате, накнада и трошкова; ~~NBG Bank Malta LTD као зајмодавца и Војвођанске банке а.д. Нови Сад као агента обезбеђења и агента исплатиоца у износу који не може бити већи од динарског износа индексираног у америчким доларима, у износу до 20.000.000 америчких долара (словима: двадесетмилиона америчких долара) увећаног за износ припадајуће уговорене камате, накнада и трошкова~~ OТП БАНКА СРБИЈА АД НОВИ САД У ИЗНОСУ КОЈИ НЕ МОЖЕ БИТИ ВЕЋИ ОД ДИНАРСКОГ ИЗНОСА ИНДЕКСИРАНОГ У АМЕРИЧКИМ ДОЛАРИМА, У ИЗНОСУ ДО 8.235.294,10 АМЕРИЧКИХ ДОЛАРА (СЛОВИМА: ОСАММИЛИОНАДВЕСТОТИНЕ ТРИДЕСЕТПЕТХИЉАДАДВЕСТОТИНЕДЕВЕДЕСЕТЧЕТИРИ 10/100 АМЕРИЧКИХ ДОЛАРА) УВЕЋАНОГ ЗА ИЗНОС ПРИПАДАЈУЋЕ УГОВОРЕНЕ КАМАТЕ, НАКНАДА И ТРОШКОВА; ~~„АИК Банка” а.д. Ниш~~ „AIK BANKAˮ AD BEOGRAD у износу који не може бити већи од динарског износа индексираног у америчким доларима, у износу до 20.000.000 америчких долара (словима: двадесетмилиона америчких долара) увећаног за износ припадајуће уговорене камате, накнада и трошкова; UniCredit Bank Srbija a.d. Београд у износу који не може бити већи од динарског износа индексираног у америчким доларима, у износу до 30.000.000 америчких долара (словима: тридесетмилиона америчких долара) увећаног за износ припадајуће уговорене камате, накнада и трошкова и UniCredit Bank Srbija a.d. Београд у износу који не може бити већи од динарског износа индексираног у америчким доларима, у износу до 40.000.000 америчких долара (словима: четрдесетмилиона америчких долара) увећаног за износ припадајуће уговорене камате, накнада и трошкова.

~~Члан 6.~~

~~Гаранцију из члана 1. овог закона Република Србија издаје у корист NBG Bank Malta LTD као зајмодавца и Војвођанске банке а.д. Нови Сад као агента обезбеђења и агента исплатиоца, на име обавеза из Уговора о кредиту бр. 02-20363, за одржавање текуће ликвидности у износу до 20.000.000 америчких долара (словима: двадесетмилиона америчких долара) у динарској противвредности по средњем курсу Народне банке Србије увећаног за номиналну каматну стопу која је варијабилна и износи тромесечни USD LIBOR плус каматна маржа која износи 4,50% на годишњем нивоу, накнада и трошкова, закљученог између Зајмопримца и NBG Bank Malta LTD као зајмодавца и Војвођанске банке а.д. Нови Сад као агента обезбеђења и агента исплатиоца, 8. децембра 2014. године.~~

ЧЛАН 6.

ГАРАНЦИЈУ ИЗ ЧЛАНА 1. ОВОГ ЗАКОНА РЕПУБЛИКА СРБИЈА ИЗДАЈЕ У КОРИСТ OТП БАНКА СРБИЈА А.Д. НОВИ САД КАО ЗАЈМОДАВЦА, НА ИМЕ ОБАВЕЗА ИЗ УГОВОРА О УСТУПАЊУ ПОТРАЖИВАЊА У ИЗНОСУ ДО 8.235.294,10 АМЕРИЧКИХ ДОЛАРА (СЛОВИМА: ОСАММИЛИОНАДВЕ СТОТИНЕТРИДЕСЕТПЕТХИЉАДАДВЕСТОТИНЕДЕВЕДЕСЕТЧЕТИРИ 10/100 АМЕРИЧКИХ ДОЛАРА), У ДИНАРСКОЈ ПРОТИВВРЕДНОСТИ ПО СРЕДЊЕМ КУРСУ НАРОДНЕ БАНКЕ СРБИЈЕ УВЕЋАНОГ ЗА НОМИНАЛНУ КАМАТНУ СТОПУ КОЈА ЈЕ ВАРИЈАБИЛНА И ИЗНОСИ ТРОМЕСЕЧНИ USD LIBOR ПЛУС КАМАТНА МАРЖА КОЈА ИЗНОСИ 3% НА ГОДИШЊЕМ НИВОУ, НАКНАДА И ТРОШКОВА, ЗАКЉУЧЕНОГ ИЗМЕЂУ УСТУПИОЦА ПОТРАЖИВАЊА NBG BANK MALTA LTD И ПРИЈЕМНИКА OТП БАНКА СРБИЈА АД НОВИ САД.

Члан 7.

Гаранцију из члана 1. овог закона Република Србија издаје у корист ~~„АИК Банка” а.д. Ниш~~ „AIK BANKAˮ АD BEOGRAD, на име обавеза из Уговора о кредиту бр. 105332045802807443, за одржавање текуће ликвидности у износу до 20.000.000 америчких долара (словима: двадесетмилиона америчких долара) у динарској противвредности по средњем курсу Народне банке Србије увећаног за номиналну каматну стопу која је варијабилна и износи тромесечни USD LIBOR плус каматна маржа која износи 6,00% на годишњем нивоу, накнада и трошкова, закљученог између Зајмопримца и ~~„АИК Банка” а.д. Ниш~~ „AIK BANKAˮ АD BEOGRAD, 8. децембра 2014. године.

Члан 10.

Република Србија (у даљем тексту: Гарант) овим неопозиво, безусловно, без приговора и на први позив гарантује, да ће измирити дуг Зајмопримца према OТП Банка Србија а.д. Нови Сад, Banca Intesa a.d. Beograd, ~~NBG Bank Malta LTD~~, ~~„АИК Банка” а.д. Ниш~~ „AIK BANKAˮ AD BEOGRAD и UniCredit Bank Srbija a.d. Београд (у даљем тексту: Банке), односно свих плативих износа о њиховом доспећу, у свему на начин и у складу са условима из појединачних уговора о кредиту, са роком важности који ће бити дужи за месец дана од рока доспећа кредита, чиме се ствара обавеза отплате дуга насталих по основу датих гаранција да плати доспелу а неизмирену обавезу уколико Зајмопримац не изврши ту своју обавезу благовремено, у складу са уговорима о кредиту са Банкама.

Уколико Гарант не изврши своју обавезу, у року који је наведен у ставу 1. овог члана, свака од Банака ће независно једна од друге имати право да прогласи доспелим све износе који су плативи у складу са одредбама појединачних уговора о кредиту.

У случају активирања ове гаранције, свака од Банака ће имати право да од Гаранта наплати износ својих доспелих а неизмирених потраживања. Гарант се обавезује да ће обезбедити у буџету Републике Србије за одговарајућу фискалну годину, средства неопходна за извршавање преузетих обавеза по овој гаранцији.

Члан 11.

Отплату кредита врши Зајмопримац према OТП Банка Србија а.д. Нови Сад, Banca Intesa a.d. Beograd, ~~NBG Bank Malta LTD~~, ~~„АИК Банка” а.д. Ниш~~ „AIK BANKAˮ AD BEOGRAD и UniCredit Bank Srbija a.d. Београд у динарима индексирано према вредности америчког долара, све у складу са одредбама појединачних уговора о кредиту.

Средства за отплату кредита обезбедиће Зајмопримац из сопствених прихода.

Зајмопримац је дужан да средства за отплату кредита обезбеђује према плану отплате, у износу који укључује главницу, обрачунату камату и пратеће трошкове задуживања.